যাদবপুরে গ্রিল কেটে ঘরে ঢুকে চুরি। খোয়া গেল গবেষক ছাত্রীর ল্যাপটপ ও মোবাইল। নিরাপত্তাহীনতা নিয়ে সরব এলাকাবাসী। পুলিস ঘটনার তদন্তে নামলেও, এখনও পর্যন্ত কাউকে গ্রেফতার করা সম্ভব হয়নি।
 ওয়েব ডেস্ক : যাদবপুরে গ্রিল কেটে ঘরে ঢুকে চুরি। খোয়া গেল গবেষক ছাত্রীর ল্যাপটপ ও মোবাইল। নিরাপত্তাহীনতা নিয়ে সরব এলাকাবাসী। পুলিস ঘটনার তদন্তে নামলেও, এখনও পর্যন্ত কাউকে গ্রেফতার করা সম্ভব হয়নি। যাদবপুরের বিধানপল্লির  মহেন্দ্রনগরের ঘটনা। 8B বাসস্ট্যান্ডের খুব কাছে এই পাড়া। আজ ভোরে প্রজাতন্ত্র দিবসের উপহার পেলেন গবেষক ছাত্রী মৌমিতা। রান্নাঘরের গ্রিল কেটে ঢুকল চোর। নিয়ে গেল তিনটি মোবাইল, ল্যাপটপ ও নগদ টাকা। বাড়িতে একাই থাকেন গবেষক ছাত্রী। চুরির পরেই নিরাপত্তাহীনতায় ভুগছেন তিনি। চলে গেছেন বন্ধুর বাড়িতে। আইনশৃঙ্খলার অবনতি নিয়ে সরব হয়েছেন এলাকাবাসী।